**З А П И С Н И К**

**са 11. седнице Скупштине општине Рача**

**одржане дана 07.11.2024. године**

**Председник Скупштине, Ненад Савковић:** Добар дан, одборници Скупштине општине Рача. Отварам 11. седницу Скупштине општине Рача, 07.11.2024.године са почетком у 10,00 часова. Позивам Секретара Скупштине општине Рача да прозове присутне како би утврдили кворум.

**Секретар Скупштине општине Рача, Марија Стевановић:** Горан Јевтић није присутан, Ненад Савковић присутан, Тамара Живуловић није присутна, Милица Обрадовић присутна, Зорица Милошевић присутна, Горан Деспотовић присутан, Срђан Марковић присутан, Дејан Живковић присутан, Снежана Марковић присутна, Светлана Обрадовић присутна, Миладин Дугић присутан, Радослава Нешић присутна, Љубиша Стефановић присутан, Славиша Сретеновић присутан, Гордана Милићевић присутна, Аница Благојевић присутна, Марија Тодоровић присутна, Радослав Рафаиловић присутан, Бранислав Милутиновић присутан, Слађана Срећковић присутна, Петар Миладиновић присутан, Иван Станојевић присутан, Горан Миленовић није присутан, Радослав Радојичић није присутан, Зоран Владисављевић није присутан, Дијана Гарабиновић Спасић присутна, и Драган Матић, присутан.

**Председник Скупштине,Ненад Савковић:** Констатујем да је седници присутвује 22 одборникa, тако да имамо кворум за пуноправан рад и одлучивање.

**Председник Скупштине,Ненад Савковић:** Поступајући у складу са чланом 50. став 4. Закона о локалној самоуправи и члана 80. став 3. Статута општине Рача којима је прописано да о поднетој оставци председника општине, заменика председника општине или члана општинског већа, Председник Скупштине општине обавештава одборнике на почетку прве наредне седнице скупштине општине, тако да Вас обавештавам да је Ђорђе Иванковић из Раче, ул. Перице Ивановића број 15., поднео оставку на функцију Заменика Председника општине Рача, завдену под бројем 021-316/2024-III-01 од 04.11.2024. године. Оставку је поднео и Александар Сенић из Сепаца, општина Рача и то на место члана Општинског већа општине Рача, која је заведена под бројем 021-290/2024-III-01 од 11.10.2024. године.

**Председник Скупштине, Ненад Савковић:** У материјалу за ову седницу Вам је достављен записник са 10. седнице Скупштине општине Рача која је одржана 16.09.2024.год.

**Председник Скупштине, Ненад Савковић:** Да ли има примедби на записник са 10. седнице Скупштине општине Рача? Уколуко нема, стављам на гласање записник са 10. седнице.

**Председник Скупштине, Ненад Савковић:** Ко је за усвајање записника са 10. седнице, против, уздржаних? Нема.

**Председник Скупштине, Ненад Савковић:** Гласало је 22 одборника „За“, није било „против“ и „уздржаних“.

**Председник Скупштине, Ненад Савковић:** У материјалу за данашњу седницу Вам је достављен првобитно предложени дневни ред.

**Председник Скупштине, Ненад Савковић:** У складу са Пословником о раду Скупштине општине, на адресу Скупштине, стигла су два предлога за измену и допуну дневног реда за седницу Скупштине општине, која је заказана за данас.

**Председник Скупштине, Ненад Савковић:** Први захтев је послат 04.11.2024.године, а други 05.11.2014.године. Прочитаћу Вам оба захтева.

**Председник Скупштине, Ненад Савковић:** Захтев за допуну предложеног дневног реда за 11. седницу Скупштине општине Рача, од 07.11.2024. године. На основу члана 98. Пословника о раду Скупштине општине Рача ("Службени гласник општине Рача" број 06/08), Општинско веће општине Рача предлаже допуну предложеног дневног реда за 11. седницу Скупштине општине Рача, заказану за 07.11.2024. године, тако да се дневни ред допуни са следећим тачкама дневног реда и то:

1. Предлог Одлуке о усвајању Извештаја о извршењу Одлуке о буџету општине Рача, у периоду јануар-септембар 2024. године;
2. Предлог Одлуке о утврђивању просечне цене квадратног метра одговарајућих непокретности, за утврђивање пореза на имовину на територији општине Рача, за 2025. годину;
3. Предлог Одлуке o начину утврђивања доприноса за уређивање грађевинског земљишта;
4. Предлог Одлуке о социјалној заштити општине Рача;
5. Предлог Одлуке о обезбеђивању и пружању услуге лични пратилац детета;
6. Предлог Одлуке о обезбеђивању и пружању услуге помоћ у кући;
7. Предлог Одлуке о обезбеђивању и пружању услуге персонална асистенција;
8. Предлог Одлуке о методологији формирањa цене услуга социјалне заштите за општину Рача;
9. Предлог Одлуке о учешћу корисника у плаћању цене услуге социјалне заштите;
10. Предлог Одлуке о прибављања непокретности у јавну својину општине Рача, преносом права својине са Републике Србије, као носиоца права јавне својине, на општину Рача, непосредном погодбом, без накнаде и то: кп.бр. 2131/1 КО Мирашевац, кп.бр. 2131/2 КО Мирашевац, кп.бр. 2155/1 КО Мирашевац и кп.бр. 2155/2 КО Мирашевац.

**Председник Скупштине, Ненад Савковић:** Други предлог за допуну за 11. седницу Скупштине општине Рача, заказану за данас. На основу члана 98. Пословника о раду Скупштине општине Рача ("Службени гласник општине Рача" број 06/08), предлажем допуну предложеног дневног реда за 11. седницу Скупштине општине Рача, заказану за 07.11.2024. године, тако да се дневни ред допуни са следећим тачкама дневног реда и то:

1.Избор Заменика Председника општине Рача;

2. Избор члана Општинског већа општине Рача

Председник општине Рача и Председник општинског већа општине Рача Бранко Радосављевић.

**Председник Скупштине,Ненад Савковић:** У сладу са чланом 98 став 4. о предлогу за измене и допуне предложеног дневног реда не отвара се расправа, већ их предлагач може образлагати најдуже 3 минута. Предлагач Председник општине Рача и Председник општинског већа Бранко Радосављевић. Изволи Бранко.

**Бранко Радосављевић, Председник општине Рача и Председник општинског већа општине Рача:** Хвала Председниче, остало председништво, поштовани одборници, чланови Општинског већа и сви остали који су на данашњој седници са нама. Ја сам замолио односно искористио своје право да предложим допуну дневног реда зато што имамо неколико јако важних ствари за које Вас молим да уврстите у данашњу седницу, због одређених рокова примене наплате пореза и свих осталих давања. Важно је да су додали нове мало измењене цене рата и грађевинског земљишта, пољопривредног земљишт а и некретнина. А друга вероватно и важнија ствар од тога је то што смо морали да извршимо одређене измене у Општинском већу. Имали смо у кратком периоду иза нас две оставке једна члана Већа,а затим и једна Заменика председника општине. Видели сте да сам вам проследио обавештење о тим поднетим оставкама, и одмах сам и предложио адекватне замене, измене. Ради се о чисто изменама које су у циљу унапређења рада Општинског већа, ранији чланови Општинског већа су просто због својих професионалних обавеза и члан већа и заменик морали да поднесу оставке на те функције које су обављали. А видећете и видели сте већ и мој предлог нови за заменика председника општине , то је наш досадашњи Шеф Одборничке групе Милица Обрадовић, тако да вас позивам да за почетак, можда нема ни потребе да се после јавим кад буду те тачке. А овај претпостављам да ће чланови Већа у оставци који су присутни да вам се обрате . Ја вас сада за почетак молим да уважите и допуните дневни ред овим тачкама а да након тога и подржите моје предлоге за ове измене. Хвала вам свима.

**Председник Скупштине, Ненад Савковић:** Хвала Бранко. До почетка седнице, у складу са Пословником, није било више предлога за измену и допуну дневног реда. Тако да ћемо сад ићи редом.

**Председник Скупштине, Ненад Савковић:** Стављам на гласање предлог да се као тачка дневног реда уврсти: **Избор Заменика Председника општине Рача.**

**Председник Скупштине, Ненад Савковић:** Ко је за тај предлог, против, уздржаних-нема?

**Председник Скупштине, Ненад Савковић:** Предлог усвојен са 22 гласа За, није било против, није било уздржаних.

**Председник Скупштине, Ненад Савковић:** Стављам на гласање предлог да се као тачка дневног реда уврсти: **Избор члана Општинског већа, општине Рача.**

**Председник Скупштине, Ненад Савковић:** Ко је за то да тај предлог буде усвојен, против, уздржаних-нема?

**Председник Скупштине, Ненад Савковић:** Предлог усвојен са 21 гласом За, није било против, није било уздржаних.

**Председник Скупштине, Ненад Савковић:** Стављам на гласање предлог да се као тачка дневног реда уврсти**: Разматрање предлога Одлуке о усвајању Извештаја о извршењу Одлуке о буџету општине Рача, у периоду јануар-септембар 2024. године.**

**Председник Скупштине, Ненад Савковић:** Ко је за, против, уздржаних-нема?

**Председник Скупштине, Ненад Савковић:** Предлог усвојен са 20 гласова За, није било против, није било уздржаних.

**Председник Скупштине, Ненад Савковић:** Стављам на гласање предлог да се као тачка дневног реда уврсти: **Разматрање предлога Одлуке о утврђивању просечних цена квадратног метра одговарајућих непокретности за утврђивање пореза на имовину на територији општине Рача, за 2025. годину;**

**Председник Скупштине, Ненад Савковић:** Ко је за то да тај предлог буде усвојен?

**Председник Скупштине, Ненад Савковић:**''Констатујем да је предлог усвојен са 22 гласова ''за'', није било ''против'' и није било ''уздржаних''.

**Председник Скупштине, Ненад Савковић:** Стављам на гласање предлог да се као тачка дневног реда уврсти: **Разматрање предлога Одлуке o начину утврђивања доприноса за уређивање грађевинског земљишта;**

**Председник Скупштине, Ненад Савковић:** Kо је за то да тај предлог буде усвојен?

**Председник Скупштине, Ненад Савковић:** ''Констатујем да је предлог усвојен са 20 гласова ''за'', није било ''против'' и није било ''уздржаних''.

**Председник Скупштине, Ненад Савковић:** Стављам на гласање предлог да се као тачка дневног реда уврсти: **Разматрање предлога Одлуке о социјалној заштити општине Рача;**

**Председник Скупштине, Ненад Савковић:** Kо је за то да тај предлог буде усвојен?

**Председник Скупштине, Ненад Савковић:**''Констатујем да је предлог усвојен са 20 гласова ''за'', није било ''против'' и није било ''уздржаних''.

**Председник Скупштине, Ненад Савковић:** Стављам на гласање предлог да се као тачка дневног реда уврсти: **Разматрање предлога Одлуке о обезбеђивању и пружању услуге лични пратилац детета;**

**Председник Скупштине, Ненад Савковић:** Kо је за то да тај предлог буде усвојен?

**Председник Скупштине, Ненад Савковић:**''Констатујем да је предлог усвојен са 20 гласова ''за'', није било ''против'' и није било ''уздржаних''.

**Председник Скупштине,Ненад Савковић:** Стављам на гласање предлог да се као тачка дневног реда уврсти: **Разматрање предлога Одлуке о обезбеђивању и пружању услуге помоћ у кући;**

**Председник Скупштине, Ненад Савковић:** Kо је за то да тај предлог буде усвојен?

**Председник Скупштине, Ненад Савковић:** ''Констатујем да је предлог усвојен са 20 гласова ''за'', није било ''против'' и није било ''уздржаних''.

**Председник Скупштине, Ненад Савковић:** Стављам на гласање предлог да се као тачка дневног реда уврсти: **Разматрање предлога Одлуке о обезбеђивању и пружању услуге персонална асистенција;**

**Председник Скупштине, Ненад Савковић:** Kо је за то да тај предлог буде усвојен?

**Председник Скупштине, Ненад Савковић:**''Констатујем да је предлог усвојен са 20 гласова ''за'', није било ''против'' и није било ''уздржаних''.

**Председник Скупштине, Ненад Савковић:**Стављам на гласање предлог да се као тачка дневног реда уврсти: **Разматрање предлога Одлуке о методологији формирањa цене услуга социјалне заштите за општину Рача;**

**Председник Скупштине, Ненад Савковић:** Kо је за то да тај предлог буде усвојен?

**Председник Скупштине, Ненад Савковић:** ''Констатујем да је предлог усвојен са 20 гласова ''за'', није било ''против'' и није било ''уздржаних''.

**Председник Скупштине, Ненад Савковић:** Стављам на гласање предлог да се као тачка дневног реда уврсти: **Разматрање предлога Одлуке о учешћу корисника у цени услуге социјалне заштите;**

**Председник Скупштине, Ненад Савковић:** Kо је за то да тај предлог буде усвојен?

**Председник Скупштине, Ненад Савковић:**' 'Констатујем да је предлог усвојен са 20 гласова ''за'', није било ''против'' и није било ''уздржаних''.

**Председник Скупштине, Ненад Савковић:** Констатујем да седници присуствује Горан Миленовић.

**Председник Скупштине, Ненад Савковић:** Стављам на гласање предлог да се као тачка дневног реда уврсти: **Разматрање предлога Одлуке о покретању поступка прибављања непокретности у јавну својину општине Рача, преносом права својине са Републике Србије, као носиоца права јавне својине, на општину Рача, непосредном погодбом, без накнаде и то: кп.бр. 2131/1 КО Мирашевац, кп.бр. 2131/2 КО Мирашевац, кп.бр. 2155/1 КО Мирашевац и кп.бр. 2155/2 КО Мирашевац;**

**Председник Скупштине, Ненад Савковић:** Kо је за то да тај предлог буде усвојен?

**Председник Скупштине, Ненад Савковић:**''Констатујем да је предлог усвојен са 21 гласом ''за'', није било ''против'' и није било ''уздржаних''.

**Председник Скупштине, Ненад Савковић:** Сада ће Вам секретар прочитати допуњени дневни ред са предложеним и усвојеним изменама и допунама.

***Д н е в н и р е д:***

1. Разматрање предлога Решења о разрешењу члана Школског одбора Средње школе „Ђура Јакшић“ у Рачи, представника родитеља;
2. Разматрање предлога Решења о именовању члана Школског одбора Средње школе „Ђура Јакшић“ у Рачи, представника родитеља;
3. Избор Заменика Председника општине Рача;
4. Избор члана Општинског већа општине Рача;
5. Разматрање предлога Одлуке о усвајању Извештаја о извршењу Одлуке о буџету општине Рача, у периоду јануар-септембар 2024. године;
6. Разматрање предлога Одлуке о утврђивању просечних цена квадратног метра одговарајућих непокретности за утврђивање пореза на имовину на територији општине Рача, за 2025. годину;
7. Разматрање предлога Одлуке o начину утврђивања доприноса за уређивање грађевинског земљишта;
8. Разматрање предлога Одлуке о социјалној заштити општине Рача;
9. Разматрање предлога Одлуке о обезбеђивању и пружању услуге лични пратилац детета;
10. Разматрање предлога Одлуке о обезбеђивању и пружању услуге помоћ у кући;
11. Разматрање предлога Одлуке о обезбеђивању и пружању услуге персонална асистенција;
12. Разматрање предлога Одлуке о методологији формирањa цене услуга социјалне заштите за општину Рача;
13. Разматрање предлога Одлуке о учешћу корисника у цени услуге социјалне заштите;
14. Разматрање предлога Одлуке о покретању поступка прибављања непокретности у јавну својину општине Рача, преносом права својине са Републике Србије, као носиоца права јавне својине, на општину Рача, непосредном погодбом, без накнаде и то: кп.бр. 2131/1 КО Мирашевац, кп.бр. 2131/2 КО Мирашевац, кп.бр. 2155/1 КО Мирашевац и кп.бр. 2155/2 КО Мирашевац;
15. Разно.

**Председник Скупштине,Ненад Савковић:** Хвала. Чули сте дневни ред у целини. Ко је за овакав дневни ред, против, уздржаних-нема?

**Председник Скупштине,Ненад Савковић:** Констатујем да је дневни ред усвојен са 21 гласова ЗА, није било против и није било уздржаних .

***Т о к с е д ни ц е:***

**ТАЧКА 1. Разматрање предлога Решења о разрешењу члана Школског одбора Средње школе „Ђура Јакшић“ у Рачи, представника родитеља;**

**Председник Скупштине,Ненад Савковић:** Разрешава се Дејан Ивановић из Мирашевца, општина Рача, са станом улици Карађорђевој број 121. Решење ступа на снагу даном доношења и коначно је. Предлагач је Савет родитељаСредње школе „Ђура Јакшић“ у Рача.

**Председник Скупштине, Ненад Савковић:** Отварам расправу по овој тчки дневног реда, да ли неко жели реч?

Уколико нема дискутаната, стављам на гласање. Ко је за овој предлог: **Решења о разрешењу члана Школског одбора Средње школе „Ђура Јакшић“ у Рачи, представника родитеља,** против, уздржаних нема.

**Председник Скупштине, Ненад Савковић:**Констатујем да је предлог усвојен са 21 гласом ЗА, није било против, и није било уздржаних.

**ТАЧКА 2:** **Разматрање предлога Решења о именовању члана Школског одбора Средње школе „Ђура Јакшић“ у Рачи, представника родитеља;**

**Председник Скупштине, Ненад Савковић:** Из реда представника родитеља предлаже се Зоран Петровић из Бошњана, општина Рача, улица Крушачка број 48. Предлагач је такође Савет родитељаСредње школе „Ђура Јакшић“ у Рачи.

**Председник Скупштине, Ненад Савковић:** Отварам дискусију по овој тчки дневног реда. Да ли неко жели реч? Уколико не, стављам на гласање предлог **Решења о именовању члана Школског одбора Средње школе „Ђура Јакшић“ у Рачи, представника родитеља,**

**Председник Скупштине,Ненад Савковић:** Ко је за, против, уздржаних-нема?

**Председник Скупштине,Ненад Савковић:**Констатујем да је предлог усвојен са 21 гласом ЗА, није било против, и није било уздржаних.

**ТАЧКА 3: Избор Заменика Председника општине Рача;**

**Председник Скупштине, Ненад Савковић:** Као што сам Вас већ обавестио на почетку седнице, Заменик Председника општине Рача Ђорђе Иванковић је поднео оставку на функцију Заменика Председника општине Рача, завдену под бројем 021-316/2024-III-01 од 04.11.2024. године.

Аналогном применом Пословника о раду Скупштине општине Рача (''Сл.гласник Општине Рача'', бр.6/2008), и то чл.42., којим је предвиђена процедура која се спроводи након подношења писмене оставке Председника Скупштине, где се након подношења писмене оставке у времену између две седнице Скупштине општине, о оставци обавештавају одборници на првој наредној седници на којој се без расправе и без гласање утврђује да је председнику Скупштине, престала функција даном подношења оставке, упознавањем одборника са оставком коју је поднео Заменик Председника општине Рача Ђорђе Иванковић, Скупштина општине Рача утврђује да је Ђорђу Иванковићу из Раче, ул. Перице Ивановица број 15, престала функција Заменика Председника општине Рача због подношења оставке. Именовани је у обавези да у складу са чл.50. ст.5. Закона о локалној самоуправи и чл.81. Статута општине Рача, остане на дужности и врши текуће послове до избора новог Заменика Председника општине Рача.

**Председник Скупштине, Ненад Савковић:** Сада приступамо избору новог заменика Председника општине Рача.Скупштини општине Рача, стигао је предлог за избор Заменика Председника општине Рача који је поднео Председник општине Рача заведен под бројем 06-89/2024-I-01 од 05.11.2024. године.

**Председник Скупштине, Ненад Савковић:** „Предлог кандидата за Заменика Председника општине Рача. Поштовани, предлажем кандидата за Заменика председника општине Рача и то одборницу Скупштине општине Рача, Обрадовић Милицу из Вучића, улица Светог Марка бр.66., општина Рача, изабрану за одборницу Скупштине општине Рача са Изборне листе „Александар Вучић-Рача не сме да стане. Милица Обрадовић из села Вучића, улица Светог Марка бр.66, општина Рача, рођена је 19.12.1990.године у Крагујевцу. Основну школу завршила у Рачи, средње образовање стекла у Првој крагујевачкој гимназији 2014.године, дипломирала на Факултету политичких наука у Београду, смер журналистика и комуникологија. 2016.године изабрана за члана Општинског већа општине Рача, 2017.године именована је за Помоћника председника Општине Рача, 2020. године са листе Српске напредне странке изабрана је за Народну посланицу дванаестог сазива Народне Скупштине Србије, као и за одборника Скупштине општине Рача. 2022. године у новом тринаестом сазиву Скупштине Републике Србије поново је изабрана за Народну посланицу. Супруга и мајка једне девојчице.“

**Председник Скупштине, Ненад Савковић:** У прилогу је достављена и сагласност наведеног кандидата за избор на место Заменика Председника општине Рача.

**Председник Скупштине, Ненад Савковић:** У складу са чланoм 135. Пословника о раду Скупштине Општине Рача, тајним гласањем руководи комисија коју чине Председник Скупштине општине, Заменик Председника Скупштине општине, секретар и два одборника које одреди скупштина. Да ли се неко јавља добровољно или да ми одредимо? Ево Милошевић Зорица и Светлана Обрадовић .Да ли се слажете са овим предлогом, ко је за то да овај предлог буде усвојен?

**Председник Скупштине, Ненад Савковић:**''Констатујем да је предлог усвојен са 21 гласом ''за'', није било ''против'' и није било ''уздржаних''

**Председник Скупштине, Ненад Савковић:** Молим изабране чланове Комисије да приступе столу председавајућег. Молим колегинице и колеге одборнике да после прозивке приступе столу председавајућег, како би смо наставили процедуру гласања, односно избора.

**Председник Скупштине, Ненад Савковић:** Време почетка гласања 10,30 часова.

**Секретара Скупштине Марија Стевановић:** Сада ћу Вас прозивати: Горан Јевтић није присутан, Ненад Савковић, Тамара Живуловић, Милица Обрадовић, Зорица Милошевић, Горан Деспотовић, Срђан Марковић, Дејан Живковић, Снежана Марковић,Светлана Обрадовић, Миладин Дугић, Радослава Нешић, Љубиша Стефановић, Славиша Сретеновић, Гордана Милићевић, Аница Благојевић , Марија Тодоровић, Радослав Рафаиловић, Бранислав Милутиновић, Слађана Срећковић, Петар Миладиновић, Иван Станојевић , Горан Миленовић, Радослав Радојичић, Зоран Владисављевић, Дијана Гарабиновић Спасић, и Драган Матић.

**Председник Скупштине, Ненад Савковић:** Констатујем да је у 10,40 гласао и последњи одборник и очекујемо резултате гласања.

**Председник Скупштине, Ненад Савковић:** Записник о утврђивању резултата гласања у поступку избора Заменика Председника општине на основу одштанпаних 27 листића. Резултати гласања су следећи: од укупно 27 одборника, гласало је 21, уручених гласачких листића било је 21, употребљених 21, неупотребљених је било 6.

**Председник Скупштине, Ненад Савковић:** Констатујем да је кандидат за Заменика председника општине Рача добио потребну већину гласова од укупног броја одборника и да је изабрана за Заменика председника општине Раче, Обрадовић Милица.

**Председник Скупштине, Ненад Савковић:** Честитамо Милици. Одредбама члана 43. става 5. Закона о локалној самоуправи прописано је да Председнику општине и заменику Председника општине избором на ове функције престаје мандат одборника у Скупштини општине. А одредбама члана 67. став 1. тачка 8. Закона о локалним изборима прописано је да пре истека времена на који је изабран одборнику престаје мандат ако је преузео функцију која је по Уставу и Закону неспојива са функцијом одборника. Према члану 69. тог Закона код наступања таквог случаја Скупштина општине доноси одлуку којом констатује да је одборнику престао мандат одмах након што прими обавештење о разлозима за престанак његовог мандата, на седници која је у току. На основу наведеног, а у складу са чланом 43. става 5. Закона о локалној самоуправи, чланом 47. став 1. тачке 8. и чланом 69. Закона о локалним изборима, потребно је констатовати престанак мандата одборници Скупштине општине Рача, Милици Обрадовић из Вучића, општина Рача због избора на функцију Заменика Председника општине Рача која функција је неспојива са функцијом одборника.

**Председник Скупштине, Ненад Савковић:** Ко је за, против ,уздржаних? Констатујем да је „за“ гласало 19, против и уздржаних није било.

**Председник Скупштине, Ненад Савковић:** Констатујем да је једногласно усвојено да се доносе одлука којом се констатује да је одборници Милици Обрадовић престао мандат одборника у Скупштини Општине Рача због избора на функцију Заменика Председника општине Рача због неспојивости ове две функције. Честитам још једном Милици Обрадовић, која жели да нам се обрати. Изволи Милице.

**Милица Обрадовић, Заменик Председника општине:** Поштовано председништво, драге колеге одборници, драги чланови Већа, чланови Општинске управе. Ја желим само прво да се захвалим Председнику општине Бранку, као и прдседнику Општинског одбора Српске напредне странке у Рачи, Александру Сенићу, странке са чије листе сам ја изабрана за одборницу на предлогу за мене као Заменика Председника општине. Наставићу да радим искључиво у интересу грађана наше општине, наших малишана, ту сам за сваки вид даље сарадње и трудићу се и надам се да ћу и на овој позицији успети да оправдам поверење које ми је указано. Хвала још једном.

**Председник Скупштине, Ненад Савковић:** Хвала. Прелазимо на четврту тачку дневног реда.

**ТАЧКА 4: Избор члана Општинског већа општине Рача;**

**Председник Скупштине, Ненад Савковић:** Обавестио сам Вас на почетку седнице да је Александар Сенић из Сепаца, општина Рача, поднео оставку на место члана Општинског већа општине Рача, завдену под бројем 021-290/2024-III-01 од 11.10.2024. године.

Аналогном применом члана 45. и 51. Пословника о раду Скупштине општине Рача (''Сл.гласник Општине Рача'', бр.6/2008) и упознавањем одборника са оставком коју је поднео члан општинског већа општине Рача Александар Сенић, Скупштина општине Рача утврђује да је Александру Сенићу из Сепаца, општина Рача престала функција члана Општинског већа општине Рача због подношења оставке. Именовани је у обавези да у складу са чланом 50. став 5. Закона о локалној самоуправи и чланом 80. Статута Општине Рача, остане на дужности и врши текуће послове до избора новог члана Општинског већа општине Рача.

Сада ће мода приступамо избору новог члана Општинског већа општине Рача. Да ли пре тога жели да се обрати, Александар Сенић. Да. Изволи.

**Александар Сенић:** Поштовани Председниче, поштовани народни одборници, ево желим да Вам се захвалим за сарадњу коју смо имали у претходном периоду, после седам ипо година ако сам добро израчунао. Излазим из Општинског већа, разлог за то је решење Агенције за спречавање корупције, која је одлучила да су моја функције у Коридорима Србије као директора сектора управљање изградњом и члана Општинског већа општине Рача неспојива. Ја сам стигао до тужбе Управном суду и намеравам чак и да своја права браним и пред Међународним судовима за људска права. Уколико Управни суд и после тога Уставни суд не поништи то решење без обзира што сам поднео тужбу Агенција инсистира да не будем више члан Општинског већа, и ја сам одлучио да испоштујем Одлуку институције и ако се са њом дубоко не слажем. А разлог зашто не могу да будем члан Општинског већа је тај што управљам пројектима у Коридорима-Србије, између осталог управљам и изградњом ауто-пута Вожд Карађорђе и они су пронашли да сам ја ту у неком сукобу интереса. Прво ја сам директор Сектора за управљање и изградњом, а изградња креће оног тренутка када се потпише Уговор са извођачем радова о изградњи. Тренутно се ради Идејни пројекат, усвојен је просторни План, ради се идејни пројекат и пројекат за грађевинску дозволу још увек није ни уговорен. Ако узмемо фискалну стратегију за 2024,5 и 6. коју је усвојила наша Влада можемо на жалост да видимо да тај пројекат није планиран да се финансира у наредне две године, мислим искрено стратегија је усвојена пре неки дан. Дакле, из ново усвојене Фискалне стратегије знамо да тај пројекат неће почете ни 2026.године. Ја стварно немам објашњење зашто су то они тражили од мене, али ето да кажем ја морам да поштујем институције земље у којој живим и због тога сам поднео оставку . Надам се да ово место које је сад упражењено, а које остало иза Милице по Закону може да припадне мени да се вратим међу одборнике, нисам био дуго одборник ево да кажем 7,5 година. Да видимо мало ови чланови Већа долазе на седнице и како се руководи буџетом. и тако даље . Док сам долазио овде онако сабирао сам шпта смо све урадили за ових 7,5 година у неку руку сам веома задовољан постигнутим. Али такође жалим за неким стварима које нисмо успели да урадимо. Морам да кажем да оно што је било до нас да смо све, или скоро све урадили. Излазим из Општинског већа у тренутку када је општина Рача једина општина у Србији која има спремну пројектну документацију за реконструкцију целог водиовода. И приликом последње посете Министар Дарко Глишић је најавио да ће током јесени бити расписан тендер за реконструкцију целокупног водовода на територији Месне заједнице Рача. То је веома значајно због тога што ћемо после реконструкције тог водовода имати смањене губитке и много више воде на располагању па ћемо моћи да правимо водоводне системе и у сеоским месним заједницама и оно што смо почели још пре 12-14 година када смо урадили генерални пројекат водоснабдевања општине Рача, да ћемо то моћи да завршимо, или бар да развијамо у неком обиму. Такође постоји у Министарству грађевина, саобраћаја и инфраструктуре неки пројекат који се зове Лид, после су рекли да постоји пројеклат Лид 2. Општина Рача је једна од ретких општина која је поднела целокупну документацију за 10 путних праваца са решеном имовином и са издатим грађевинским дозволама. Такође, у међувремену смо урадили, завршили Постројење за пијаћу воду, постројење за отпадне воде, изградили бунаре. И сами знате колико се школа реконструише на територији наше општине. Решили смо имовину за Основну школу у Рачи и завршили пројектну документацију. Тако да очекујемо ако не 2025, онда 2026.године да се уђе у реконструкцију Основне школе у Рачи, и да се поред саме школе реконструише спортска хала и да се и уради затворени базен. Много је тога што смо урадили у претходном периоду, са друге стране оно што нисмо успели да урадимо, а разлог је недостатак пара, јер ако узмете и погледате трансвери од Републике се нису мењали од када су уведени, ја то мислим од 2010. године или раније. Дакле 2014. година, сад замислите колико ми имамо месечни трансвер око 16.500.000,00 милиона, сад замислите шта је 16.500.000,00 милиона пре 14 година и шта је данас. Не знам шта је план и не знам дал је план да се повећавају трансвери према локалним самоуправама али ми дефинитивно сад тако са малим трансвером не можемо да испунимо све наше циљеве без обзира на све наше анбиције. Нисмо развили Рачу у туристичком аспекту онолико колико имамо потенцијала, и онолико колико би смо желели, и то ми је овако једна највећа неиспуњена жеља, јер стварно мислим да имамо изузетне потенцијале али на жалост једноставно нисмо били у могућности да их развијемо. Такође, као и што сами знате у последење 2 године смо веома смањили активности по питању изградње и реконструкције, изградње нових и реконструкције старих путева. Ја се надам само да је то један краћи застој, да ћемо наставити онако како смо радили у претходном периоду, а опет разлог за то је недостатак финансија. Све у свему, сад ћемо мало више да се дружимо. Неке баш ретко, ретко виђам, сада ћемо ваљда чешће да се виђамо и да наставимо да свако у свом сегменту доприноси да наша општина расте и напредује. Зорче ме гледа не могу да не кажем један, од једне ствари која ме нарочито чини поносним то је то што смо одтворили Амбуланте у Крчмарима и у Ђурђеву, које су биле затворене годинама у назад. И завршили смо реконструкјцију Дома здравља у Рачи, на тај начин смо целокупан наш мали локални здравствени систем бар што се објеката тиче подигли на један завидни ниво. Ту је једноставно и Вртић, када је Премијер био пре мање од месец дана код нас није веровао да не постоје листе чекања, јер у свакој општини у Србији, верујем у свакој општини у Србији постоје листе чекања. Дакле са тим резултатима одлазим из Општинског већа. Оно што ме радује што је данас Милица већ изабрана, што ће надам се и Ђорђе завредети Ваше поверење иако да кажем он већ ради у Општинском већу скоро целе ове године. Полако долази до смене генерација у нашој општини што се политичке сцене тиче и то ми је веома драго да постоје млади људи који су заинтересовани да унапређују окружење, да се боре за окружење у коме живе. Тако да сматрам да требамо да им пружимо подршку у сваком погледу која је у нашој моћи. Хвала на досадашњој сарадњи и видећемо се у наредном периоду чешће.

**Председника Скупштине, Ненад Савковић:** Хвала. Сада приступамо избору новог члана Општинског већа општине Рача.

**Председника Скупштине, Ненад Савковић:** Скупштини општине Рача стигао је предлог за избор члана Општинског већа општине Рача који је поднео Председник општине Рача, заведен под бројем 06-90/2024-I-01 од 05.11.2024. године. Сада ћу Вам прочитати овај предлог кандидата за члана Општинског већа.

**Председник Скупштине,Ненад Савковић:** „Предлог кандидата за члана Општинског већа општине Рача. Поштовани, предлажем кандидата за члана Општинског већа општине Рача и то Ђорђа Иванковића из Раче, улица Перице Ивановића бр,15., рођеног 04.04.1990. године. Уколико буде изабран за члана Општинског већа општина Рача неће бити на сталном раду. Ђорђе Иванковић, Заменик Председника досадашњи. Не треба пуно да Вам га представљам, Ви знате за ово, стигла је и сагласност његова.

**Председника Скупштине, Ненад Савковић:** Тако да у складу са чланoм 135. Пословника о раду Скупштине Општине Рача, тајним гласањем руководи комисија, ако се слажете, коју смо образовали малопре. Тако да молим изабране чланове Комисије да поново приступе столу председавајућег. И колеге и колегинице одборнике да после прозивке приступе столу председавајућег, како би смо наставили процедуру гласања, односно избора.

**Секретар Скупштине Марија Стевановић:** Сада ћу да кренем са прозивком: Горан Јевтић, Ненад Савковић, Тамара Живуловић, Милица Обрадовић, Зорица Милошевић, Горан Деспотовић, Срђан Марковић, Дејан Живковић, Снежана Марковић,Светлана Обрадовић, Миладин Дугић, Радослава Нешић, Љубиша Стефановић, Славиша Сретеновић, Гордана Милићевић, Аница Благојевић , Марија Тодоровић, Радослав Рафаиловић, Бранислав Милутиновић, Слађана Срећковић, Петар Миладиновић, Иван Станојевић ,Горан Миленовић, Радослав Радојичић, Зоран Владисављевић, Дијана Гарабиновић Спасић, и Драган Матић.

**Председника Скупштине, Ненад Савковић:** Време почетка 11,00 часова, почетак гласања. Констатујем да је гласао и последњи одборник у 11,05 минута, и молим чланове комисије да приступе бројању.

**Председника Скупштине, Ненад Савковић:** Прочитаћу вам резултате избора. Гласање за избор члана Општинског већа је тајно по основу одштанпаних 27 гласачких листића од укупно 26 одборника. Гласало је 20, уручено гласачких листића 20, употребљено 20 гласачких листића, неупотребљених гласачких листића било је 7. Кандидат Општинског већа добио је потребну већину гласова и изабран је за члана Општинског већа општине Рача Иванковић Ђорђе.

**Председник Скупштине, Ненад Савковић:** Честитамо му овом приликом, он није овде присутан. А ми настављамо рад по тачкама дневног реда.

**ТАЧКА 5: Разматрање предлога Одлуке о усвајању Извештаја о извршењу Одлуке о буџету општине Рача, у периоду јануар-септембар 2024. године;**

**Председник Скупштине,Ненад Савковић:** Комисија за статутарна питања, организацију и нормативна акта и Савет за буџет и финансије Скупштине општине Рача разматрали су и усвојили овај предлог. Известилац Венкица Ивошевић, шеф рачуноводства. Изволи.

**Венкица Ивошевић, шеф рачуноводства, известилац:** Добар дан свима. На основу члана 76. Закона о буџетском систему извршен је периодчни Извештаја о извршењу Одлуке о буџету општине Рача.У периоду јануар-септемар 2024. године укупно остварени приходи су 391.027.950,00, пренета средства из 2023. године 29.881.566,00 што укупно чини 420.909.516,00. Расходи су у том периоду 405.186.655,00 што значи да је остварен суфицит у износу од 14.158.705,00. Реализација прихода у периоду од 01.01.-30.09. остварена је у износу од 75% планираних прихода. Што се тиче структуре по изборима финансирања, извор финансирања 01, односно приходи из буџета су 359.583.661,00 динара. Извор финансирања 04 сопствени приходи 102.513,00 динара. Извор финансирања 07 односно трансвери од републике 32.257.172,00, примања од задужења нисмо имали, извор финансирања 13 односно нераспоређени вишак прихода из ранијих година 6.247.110,00 динара. Извор финансирања 17 односно неутрошена трансверна средства из ранијих година 22.719,060,00. Уколико упоредимо приходе и примања у односу на претходну годину исти период остварено 44.645.881,00.

**Председник Скупштине, Ненад Савковић:** Хвала. Отварамо дискусију по овој тачки дневног реда. Да ли неко жели реч? Уколико не, стављам на гласање. Ко је за овај предлог, против, уздржаних?

**Председник Скупштине, Ненад Савковић:** Констатујем да је предлог усвојен са 17 гласова ЗА, није било против и није било уздржаних.

**ТАЧКА 6: Разматрање предлога Одлуке о утврђивању просечних цена квадратног метра одговарајућих непокретности за утврђивање пореза на имовину на територији општине Рача, за 2025. годину;**

**Председник Скупштине, Ненад Савковић:** Комисија за статутарна питања, организацију и нормативна акта, Савет за урбанизам, стамбено комуналне делатности и заштиту животне средине и Савет за буџет и финансије Скупштине општине Рача разматрали су и усвојили овај предлог. Известилац, Начелник Општинске управе Рача, Јована Бетулић. Изволи.

**Јована Бетулић, Начелник Општинске управе Рача, известилац:** Добар дан свима. Значи одредили смо просечну цену квадратног метра одговарајућих непокретности за утврђивање пореза на имовину обвезника који воде, и обвезнике који не воде пословне књиге за 2025. годину на територији општине Рача за пољопривредно земљиште. Цена у 1. зони 243,66 динара, у 2. зони 83,49 динара, за шумско земљиште у обе зоне 83,69 динара, за станове у обе зоне 84.555,22, за грађевинско земљиште 2.807,71 динарa, за пословне зграде 31.015,87 динара, за кућу за становање у 1. зони 12.110,43 динара, у 2. зони 9.439,62 динара и за гараже и помоћне објекте 5.044,24 у првој зони и у другој зони 3.791,73 динара.

**Председник Скупштине,Ненад Савковић:** Хвала. Отварамо дискусију по овој тачки дневног реда. Да ли неко жели реч? Уколико не, стављам на гласање. Ко је за овај предлог, против, уздржаних?

**Председник Скупштине,Ненад Савковић:** Констатујем да је предлог усвојен са 17 гласова ЗА, није било против и није било уздржаних.

**ТАЧКА 7: Разматрање предлога Одлуке o начину утврђивања доприноса за уређивање грађевинског земљишта;**

**Председник Скупштине,Ненад Савковић:** Комисија за статутарна питања, организацију и нормативна акта, Савет за урбанизам, стамбено комуналне делатн ости и заштиту животне средине и Савет за буџет и финансије Скупштине општине Рача разматрали су и усвојили овај предлог. Известилац, Начелник Општинске управе Рача Јована Бетулић. Изволи.

**Јована Бетулић, Начелник Општинске управе Рача, известилац:** Хвала.Правни основ за утврђивање Одлуке за доношење доприноса за уређивање грађевинског земљишта, садржан је у одредбама члана 97. став 5. Закона о планирању и изградњи и којима је прописано да jединица локалне самоуправе најкасније до 30. новембра текуће године утврђује коефицијенте зоне и коефицијенте намене за обрачун доприноса за уређивање грађевинског земљишта. Те коефицијенте за зону су остали исти у односу за 2024. годину, а коефицијенти за намену су: за становање коефицијент намене 026, за пословање 090, за објекте остале намене 012 и за објекте јавне намене у другим облицима јавне својине.

**Председник Скупштине, Ненад Савковић:** Хвала. Отварамо дискусију по овој тачки дневног реда. Да ли неко жели реч? Уколико не, стављам на гласање. Ко је за овај предлог, против, уздржаних?

**Председник Скупштине, Ненад Савковић:** Констатујем да је предлог усвојен са 17 гласова ЗА, није било против и није било уздржаних.

**ТАЧКА 8: Разматрање предлога Одлуке о социјалној заштити општине Рача;**

**Председник Скупштине,Ненад Савковић:** Комисија за статутарна питања, организацију и нормативна акта и Савет за буџет и финансије Скупштине општине Рача разматрали су и усвојили овај предлог. Известилац, Драгана Антонијевић. Изволи.

**Драгана Антонијевић, известилац:** Поштовано председништво, поштовани одборници, чланови Општинског већа, добар дан. Ево ја ћу укратко образложити пакет Одлука које смо у оквиру пакета Одлуке о социјалној заштити добили у циљу усклађивања правних механизама за имплементацију социјалне заштите, као и финансијска средства за имплементацију „помоћ у кући“ у наредних 12 месеци. Кровна одлука је одлука о социјалној заштити општине Рача, правни основ за доношење ове одлуке је Закон о социјалној заштити, Закон о локалној самоуправи. И овом одлуком су ближе дефинисани, уређује се врста, услов, и начин обезбеђивања на материјалну подршку и услуге социјалне заштите које обезбеђује општина Рача. Услуге социјалне заштите које обезбеђује општина Рача јесу дневне услуге у заједници, услуге смештаја, услуге подршке за самостални живот, и саветодавна терапијске и социјално-едукативне услуге . Док су услуге материјалне подршке у новцима, материјалне подршке у натури. Материјална подршка у новцу су једнократне материјалне новчане помоћи, ванредне новчане помоћи, као и трошкови сахрањивања. А у натури то је опремање корисника за смештај у Установе социјалне заштите или другу породицу.

**Председник Скупштине,Ненад Савковић:** Хвала. Отварамо дискусију по овој тачки дневног реда. Исто наредне тачке су везане за ове предлоге уколико буде било питања Драгана је ту да одговори. Ко је за , против, уздржаних?

**Председник Скупштине,Ненад Савковић:** Констатујем да је предлог усвојен са 17 гласова ЗА, није било против и није било уздржаних.

**ТАЧКА 9: Разматрање предлога Одлуке о обезбеђивању и пружању услуге лични пратилац детета;**

**Председник Скупштине, Ненад Савковић:** Комисија за статутарна питања, организацију и нормативна акта и Савет за буџет и финансије Скупштине општине Рача разматрали су и усвојили овај предлог. Отварам дискусију по овој тачки дневног реда. Да ли има питања? Уколико не, стављам на гласање. Ко је за овај предлог, против уздржаних?

**Председник Скупштине,Ненад Савковић:** Констатујем да је предлог усвојен са 17 гласова ЗА, није било против и није било уздржаних.

**ТАЧКА 10: Разматрање предлога Одлуке о обезбеђивању и пружању услуге помоћ у кући;**

**Председник Скупштине, Ненад Савковић:** Комисија за статутарна питања, организацију и нормативна акта и Савет за буџет и финансије Скупштине општине Рача разматрали су и усвојили овај предлог. Отварам дискусију по овој тачки дневног реда. Да ли има дискутаната? Нема дискутаната. Стављам на гласање. Ко је за овај предлог, против уздржаних?

**Председник Скупштине,Ненад Савковић:** Констатујем да је предлог усвојен са 17 гласова ЗА, није било против и није било уздржаних.

**ТАЧКА 11: Разматрање предлога Одлуке о обезбеђивању и пружању услуге персонална асистенција;**

**Председник Скупштине,Ненад Савковић:** Комисија за статутарна питања, организацију и нормативна акта и Савет за буџет и финансије Скупштине општине Рача разматрали су и усвојили овај предлог. Да ли неко жели реч? Не. Стављам на гласање. Ко је за овај предлог, против уздржаних?

**Председник Скупштине,Ненад Савковић:** Констатујем да је предлог усвојен са 17 гласова ЗА, није било против и није било уздржаних.

**ТАЧКА 12: Разматрање предлога Одлуке о методологији формирањa цене услуга социјалне заштите за општину Рача;**

**Председник Скупштине,Ненад Савковић:** Комисија за статутарна питања, организацију и нормативна акта и Савет за буџет и финансије Скупштине општине Рача разматрали су и усвојили овај предлог. Отварам дискусију, нема дискутаната. Стављам на гласање. Kо је за овај предлог, против уздржаних?

**Председник Скупштине, Ненад Савковић:** Констатујем да је предлог усвојен са 17 гласова ЗА, није било против и није било уздржаних.

**ТАЧКА 13: Разматрање предлога Одлуке о учешћу корисника у цени услуге социјалне заштите;**

**Председник Скупштине,Ненад Савковић:** Комисија за статутарна питања, организацију и нормативна акта и Савет за буџет и финансије Скупштине општине Рача разматрали су и усвојили овај предлог. Отварам расправу, нема дискутаната. Стављам на гласање овај предлог. Ко је за овај предлог, против уздржаних?

**Председник Скупштине,Ненад Савковић:** Констатујем да је предлог усвојен са 17 гласова ЗА, није било против и није било уздржаних.

**ТАЧКА 14: Разматрање предлога Одлуке о покретању поступка прибављања непокретности у јавну својину општине Рача, преносом права својине са Републике Србије, као носиоца права јавне својине, на општину Рача, непосредном погодбом, без накнаде и то: кп.бр. 2131/1 КО Мирашевац, кп.бр. 2131/2 КО Мирашевац, кп.бр. 2155/1 КО Мирашевац и кп.бр. 2155/2 КО Мирашевац;**

**Председник Скупштине,Ненад Савковић:** Комисија за статутарна питања, организацију и нормативна акта, Савет за урбанизам, стамбено комуналне делатности и заштиту животне средине и Савет за буџет и финансије Скупштине општине Рача разматрали су и усвојили овај предлог. Укратко известилац Јована Бетулић.

**Јована Бетулић, Начелник Општинске управе, известилац:** Покреће се поступак прибављања непокретности у јавну својину општине Рача и то преносом права својине са Републике Србије као носиоца права јавне својине на општину Рача непосредном погодбом. У питању су парцеле 2131/1, 2131/2, 2155/1 и 2155/2 све у катастарској општини Мирашевац налази се у границама Просторног плана општине Рача и прибављају се из јавне својине Републике Србије, непосредном погодбом, без накнаде како се налазе у обухвату туристичког локалитета Мирашевачке бање све то у сврху развоја туристичке понуде општине Рача. Значи овај први корак где се ми обраћамо Републици Србији да нам пренесе ове парцеле.

**Председник Скупштине, Ненад Савковић:** Јесте, хвала Начелнице. Отварамо расправу да ли има дискутаната? Уколико не, стављам на гласање. Ко је за овај предлог, против, уздржаних?

**Председник Скупштине,Ненад Савковић:** Констатујем да је предлог усвојен са 17 гласова ЗА, није било против и није било уздржаних .

**ТАЧКА 15: Разно.**

**Председника Скупштине, Ненад Савковић:** Да ли има неких питања? Нема. Да ли има одборничких питања? Нема. Затварам 11. седницу Скупштине општине Рача, 07.11. 2024.године у 11:20. Хвала свим одборницима на подршци и исцрпном раду на данашњој седници.

**СКУПШТИНА ОПШТИНЕ РАЧА**

**ПРЕДСЕДНИКА**

**Број: 06-87/2024-I-01 СКУПШТИНЕ ОПШТИНЕ РАЧА**

**Дана, 07.11.2024.године Ненад Савковић**

Записничар,

В.Матијашевић